SET สัปดาห์นี้ “ลุ้นฟื้นตัว” จับตาเงินเฟ้อสหรัฐ – มุมมองเฟด ชู GULF-SCGP-ADVANC หุ้นเด่น
“โนมูระฯ” ชี้ SET สัปดาห์นี้ “ลุ้นฟื้นตัว” จับตาเงินเฟ้อสหรัฐ - มุมมองเฟด ชู GULF-SCGP-ADVANC หุ้นเด่น
“โนมูระฯ” ชี้ SET สัปดาห์นี้ “ลุ้นฟื้นตัว” จับตาเงินเฟ้อสหรัฐ - มุมมองเฟด ชู GULF-SCGP-ADVANC หุ้นเด่น
11 ต.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (10-12 ต.ค.65) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ “ลุ้นฟื้นตัว” โดยมีแนวต้าน 1,602-1,615 จุด ส่วนแนวรับ 1,563-1,550 จุด โดยวันที่ 12 ต.ค.ติดตามเงินเฟ้อสหรัฐฝั่งผู้ผลิต PPI ก.ย. 65 ตลาดคาดอยู่ที่ 8.4% เทียบช่วงเดียวกันของปีก่อน ชะลอตัวจาก 8.7% และวันที่ 13 ต.ค. ติดตามรายงานเงินเฟ้อ CPI ก.ย. 65 ตลาดคาด 8.1% เทียบช่วงเดียวกันของปีก่อนชะลอตัวลงจาก 8.3% หากอ่อนตัวลงตามคาดหรือมากกว่าคาด จะส่งผลให้สินทรัพย์เสี่ยงผ่อนคลายต่อประเด็นเงินเฟ้อและการเร่งดึงสภาพคล่องออกของ
นอกจากนี้ 14 ต.ค. ติดตาม Fed คาดการณ์เงินเฟ้อล่วงหน้า 1 ปี และ 5-10 ปี (U of Michigan) ต.ค. 65 (เบื้องต้น) ยังไม่มีคาดการณ์ vs prev. ที่ 4.7% และ 2.7% ตามลำดับ
อีกทั้ง 13 ต.ค. ติดตามรายงานการประชุม FOMC รอบล่าสุด และ 14 ต.ค. นี้ ติดตามยอดค้าปลีก ก.ย. 65 ตลาดคาด 0.2% เทียบเดือนก่อนหน้า vs prev. 0.3% เทียบเดือนก่อนหน้า
ขณะเดียวกันเหลือเวลาอีกราว 1 เดือนก่อนการเลือกตั้งกลางเทอมสหรัฐฯ อิงสถิติย้อนหลัง 9 ครั้งที่ผ่านมา ก่อนการเลือกตั้งกลางเทอมสหรัฐฯ ตลาดหุ้นสหรัฐฯและไทยมัก ปรับขึ้นก่อนเลือกตั้งกลางเทอมสหรัฐฯ 1เดือน ราว  4.3% (9 ใน 10 ครั้งล่าสุด) และ 2.4% ( 7 ใน 8 ครั้ง) ตามลำดับ
ส่วนในประเทศ ติดตามดัชนีเชื่อมั่นผู้บริโภค ก.ย. 65 ยังไม่มีคาดการณ์ vs prev. 43.7 จุด และใกล้เข้าสู่ช่วงประกาศกำไรไตรมาส3/65 กลุ่มธนาคาร (คาดเริ่มจาก 17 ต.ค.) CNS คาดกำไรสุทธิไตรมาส 3/65 ที่ 4.37 หมื่นล้านบาท โดยกำไรสุทธิเพิ่มขึ้น 26% เทียบช่วงเดียวกันของปีก่อน ทรงตัวเทียบไตรมาสก่อนหน้า ธนาคารที่กำไรเติบโต เทียบช่วงเดียวกันของปีก่อน และเทียบไตรมาสก่อนหน้า คือ BBL SCB ส่วนที่เหลือเติบโต เทียบช่วงเดียวกันของปีก่อน และทรงตัวเทียบไตรมาสก่อนหน้า
นอกจากนี้ติดตามข้อสรุป SET50 และ SET100 เกณฑ์ใหม่ หลังสิ้นสุดการเสนอความเห็น 27 ก.ย. และ 12 ต.ค.นี้ ติดตามข้อสรุปกรณีขอควบรวมระหว่าง TRUE และ DTAC ของ กสทช.
กลยุทธ์การลงทุน : สัปดาห์หน้าคาด SET ลุ้นฟื้นตัวได้ตัวเลขเงินเฟ้อ CPI สหรัฐ ก.ย.65 ที่จะเป็นตัวเลขหลักที่ตลาดติดตามปลายสัปดาห์หน้า (ไทยหยุดยาว) ตลาดคาดการณ์ภาพระมัดระวัง 0.2% เทียบเดือนก่อนหน้า เร่งขึ้นจาก prev. 0.1% เทียบเดือนก่อนหน้าลดความเสี่ยงที่อาจเกิด Negative Surprise จึงอาจมีแรงเก็งกำไรสินทรัพย์เสี่ยง ขณะที่โครงสร้างไทย อุตสาหกรรมหลักมีประเด็นบวกเฉพาะตัวหล่อเลี้ยงอยู่อาทิ ราคาน้ำมันปรับลงไม่เร็วประคองกลุ่มพลังงาน
ขณะที่หนุนกลุ่ม Anti-Commodity, กลุ่มธนาคารหนุนจากกำไรไตรมาส 3/65 และแนวโน้มเป็นบวก) กลุ่มสื่อสารลุ้นความคืบหน้าควบรวม และหุ้น Consumer (กำไรไตรมาส 3/65 โตเด่น เทียบช่วงเดียวกันของปีก่อนจากช่วง Lockdown ไตรมาส 3 /64 และเงินเฟ้อผ่านพีค) มองหุ้นเด่น 1.กลุ่ม Anti-Commodity (SCGP, GPSC, TOA,GULF), 2.กลุ่ม Consumer (BBL, SCB, ADVANC, TIDLOR, INTUCH, TRUE, MAKRO,CRC, SNNP, ONEE, BJC) และ 3.กลุ่ม High Growth/ Digital Tech (BE8, IIG, SINGER)
สำหรับหุ้นเด่นสัปดาห์นี้: แนะนำ GULF, SCGP, ADVANC  โดย GULF ราคาเป้าหมาย 55.50 บาท หุ้นหลักในธีม Anti-Commoditiy และกำไรไตรมาส3/65 โต เทียบช่วงเดียวกันของปีก่อนต่อเนื่อง ส่วน SCGP ราคาเป้าหมาย 70 บาท  หุ้น Anti-Commodity ที่มีทิศทาง Margin ฟื้นตัว และ ADVANC ราคาเป้าหมาย 252 บาท กำลังซื้อฟื้นตัว แรงเก็งกำไรพัฒนาการควบรวมในกลุ่ม